Under the Moon of Love

«Under the Moon of Love» er en amerikansk popsang med melodi og tekst av Tommy Boyce og Curtis Lee, som ble gjort kjent av Curtis Lee.

Singlen, hvor sangen forekommer, ble produsert av Phil Spector i 1961 med Curtis Lee som sanger.

«Under the Moon of Love» ble en mindre slager i USA og nådde en 46.-plass på Billboard Hot 100-singlelisten.

Femten år senere ble sangen gjenopplivet av den britiske revivalgruppen Showaddywaddy og ble en stor slager i Storbritannia. Mike Hurst produserte versjonen som kom inn på den britiske singlelisten 6. november 1976 og lå der i elleve uker.Chart Stats - Showaddywaddy - Under The Moon Of Love Den lå i tre uker på toppen av den britiske singlelisten i desember 1976.

 Norsk versjon 
Eldar Vågan og Jan Paulsen har skrevet en norsk tekst. På norsk bærer den tittelen «Et reinvaske Norgesglass».Diskografier og annet go'-stoff for samlere Sangen ble utgitt av Vazelina Bilopphøggers på LP-platen Fem fyrer med ved (Slagerfabrikken/Opal 99004) i 1984.

 Referanser 

Kategori:Sanger fra USA
Kategori:Sanger fra 1961
Kategori:Sanger produsert av Phil Spector